[{"text_idx": "#000000", "text": "Wedi cysylltu dros 110 corff ar draws sawl sector."}, {"text_idx": "#000001", "text": "Mae PSBA yn cysylltu cyrff sector cyhoeddus a\u0302 rhwydwaith ardal eang (WAN) preifat a diogel."}, {"text_idx": "#000002", "text": "PSBA yn galluogi byrddau iechyd lleol, awdurdodau lleol, sefydliadau addysg uwch & pellach, gwasanaethau brys golau glas a chyrff cyhoeddus eraill yng Nghymru i ddarparu gwasanaethau effeithiol ac effeithlon ar gyfer ein dinasyddion."}, {"text_idx": "#000003", "text": "PSBA yn darparu technoleg sy\u2019n galluogi heddluoedd, gwasanaethau ambiwlans a gwasanaethau ta\u0302n ac achub i ymateb yn gyflymach i achosion brys, gwella cynhyrchiant a diogelu cymunedau."}, {"text_idx": "#000004", "text": "Crwydro PSBA yn cysylltu gweithwyr iechyd a gofal cymdeithasol a\u0302\u2019u rhwydweithiau cartref o wahanol safleoedd ac yn sicrhau eu bod yn gallu cael yr wybodaeth angenrheidiol wrth deithio o gwmpas."}, {"text_idx": "#000005", "text": "PSBA yn cysylltu sefydliadau addysg uwch a phellach a dros 1,500 ysgol ar draws y wlad. Mae gwasanaeth WebSafe yn diogelu\u2019r rhwydwaith, gan alluogi ysgolion i reoli\u2019r risgiau\u2019n gysylltiedig a\u0302 defnyddio\u2019r we a nodi cynnwys arlein anaddas"}, {"text_idx": "#000006", "text": "PSBA yn cysylltu\u2019r 22 awdurdod lleol a\u0302\u2019r rhwydwaith, gan ddarparu cysylltiadau diogel, cyflym a hwylus ar gyfer gweithwyr wrth deithio o gwmpas."}, {"text_idx": "#000007", "text": "Llywodraeth Cymru a chyrff sector cyhoeddus bach eraill, fel awdurdodau parciau cenedlaethol a chymdeithasau tai, eisoes yn elwa o wasanaethau newydd PSBA ac opsiynau hyblyg i gynnal tyfiant cost effeithiol."}, {"text_idx": "#000008", "text": "Mae ein cyrff sector cyhoeddus yn gwasanaethu Cymru gyfan. Cliciwch ar sector i weld eu lleoliadau."}, {"text_idx": "#000009", "text": "Erbyn hyn mae cael gwasanaeth band eang dibynadwy yn hanfodol i athrawon sydd am wneud y gorau o adnoddau arlein. Nid oedd cysylltiad rhyngwyd blaenorol yr ysgol yn ddigonol wrth lwytho data ar 0.5Mbps a\u2019r cyflymder hyd yn oed yn arafach wrth anfon data. Roedd Fay a\u2019i thi\u0302m yn gwastraffu llawer o amser yn aros i\u2019r porwr weithredu, gan effeithio amserau dysgu. Nid oedd yr athrawon yn gallu cyflawni tasgau sylfaenol fel anfon negeseuon ebost gydag atodiad a\u2019r plant yn methu gweithio ar brojectau technoleg gwybodaeth a chyfathrebu."}, {"text_idx": "#000010", "text": "Darparodd PSBA ateb FTTP. Yn awr mae\u2019r ysgol yn mwynhau cyflymder llwytho data hyd at 80Mbps, 150 gwaith yn gyflymach nag yn y gorffennol. O ganlyniad mae\u2019r plant yn gallu cael profiadau dysgu arlein cyfoethog, gyda mynediad i adnoddau arlein yn cefnogi datblygiad sgiliau llythrennedd digidol. Yn ogystal, mae Borderbrook yn awr yn gallu defnyddio Hwb Llywodraeth Cymru, sef casgliad o adnoddau addysg arlein. Erbyn hyn mae\u2019r athrawon a disgyblion yn creu ac yn rhannu adnoddau eu hunain."}, {"text_idx": "#000012", "text": "\u201cRoedd Borderbrook ddwy flynedd tu o\u0302l ysgolion eraill yn nhermau dysgu arlein. Mae FTTP wedi newid popeth, gyda phrofiadau dysgu\u2019r plant wedi gwella\u2019n aruthrol.\u201d"}, {"text_idx": "#000013", "text": "Yn y gorffennol roedd y Gwasanaeth yn wynebu problemau darparu cysylltiadau cyflym a chost effeithiol ar gyfer y gorsafoedd gwledig. Bydd y gwasanaethau ta\u0302n ac achub yn cynnal hyfforddiant gwella sgiliau yn wythnosol sydd angen cysylltiadau cyfathrebu da. Wrth gynnal y nosweithiau ymarfer yn ystod cyfnodau brig gwasanaethau band eang, roedd y cysylltiadau\u2019n araf ac anghyson."}, {"text_idx": "#000014", "text": "Darparodd PSBA gymysgedd o nodau er mwyn diwallu anghenion y Gwasanaeth. Erbyn hyn mae\u2019n gallu anfon a derbyn data mor gyflym, ac o ganlyniad mae wedi anghofio problemau cynnal nosweithiau hyfforddiant y gorffennol. Mae pob gorsaf yn elwa o gysylltiadau cyflymach a mwy dibynadwy."}, {"text_idx": "#000016", "text": "Wrth ddefnyddio\u2019r gweinydd dirprwyol blaenorol, nid oedd SRS yn gallu rheoli pori ar y we mewn amser real. Bryd hynny roedd rhaid i\u2019r staff/gweithwyr gynhyrchu adroddiadau a dadansoddi data er mwyn nodi achosion o bwys."}, {"text_idx": "#000017", "text": "Erbyn hyn mae SRS yn gallu ffurfweddu rhybuddion, gan edrych ar adroddiadau pori\u2019r we mewn amser real a chymryd camau brys i daclo sefyllfa pan fydd angen. Yn ogystal mae\u2019n gallu hidlo ac adrodd ar unrhyw gymalau chwilio o fewn Google ac YouTube. Mae\u2019r nodweddion diogelwch hyn yn hanfodol o fewn amgylchedd addysg."}, {"text_idx": "#000018", "text": "Roedd gweithwyr iechyd a gwasanaethau cymdeithasol yn wynebu problemau wrth geisio cydweithio\u2019n effeithiol, gyda dim modd dibynnu ar gysylltiadau rhyngrwyd a wifi. Gan fod cydweithredu\u2019n allweddol, roedd angen newid dulliau cyfathrebu er hwyluso cysylltiadau data cyflym a diogel mewn pob un o adeiladau\u2019r Cyngor."}, {"text_idx": "#000019", "text": "Mae gwasanaeth crwydro PSBA wedi gwella cysylltiadau gwaith traws ffiniau rhwng yr awdurdod iechyd a\u2019r cyngor. Erbyn hyn mae\u2019r gweithwyr yn gallu menwgofnodi ar eu rhwydweithiau perthnasol yn syth o unrhyw swyddfa ar Wyr Ynys."}, {"text_idx": "#000020", "text": "\u201cMae gwasanaeth crwydro PSBA wedi cefnogi gwaith staff yr awdurdod iechyd a\u2019r cyngor wrth hwyluso cysylltu a\u0302\u2019u rhwydweithiau. Yn ei dro mae hynny wedi gwella cydweithio rhwng y gwasanaethau cymdeithasol a\u2019r bwrdd iechyd. Mae wedi gwneud pethau\u2019n fwy hyblyg ar gyfer staff wrth ddarparu mynediad diogel i ddata hanfodol.\u201d"}]